Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: törvény — amely az 1964. évi III. törvényt hatályon kívül
Paragraph Index: 324

törvény — amely az 1964. évi III. törvényt hatályon kívül helyezte — a folyamatban lévő ügyekben továbbra is a korábbi kártalanítási szabályokat rendeli alkalmazni. Az Ét. idézett szövege szerint mind a telekalakítási, mind az építési tilalommal terhelt ingatlan tulajdonosa korlátozási kártalanításra jogosult. A korlátozási kártalanítást azonban csak a korlátozást elrendelő határozat jogerőre emelkedésének napjától eltelt három évet követő időponttól kezdődően rendeli évente fizetni. Alkotmányos visszásságot az idézi elő, hogy a tulajdonhoz való jog közérdekből történő korlátozása következtében az alkotmányos védelem tárgyát elsősorban jelentő tulajdoni tárgyat, azaz a tulajdon állagát kifejező, a tulajdon értéke nem garantált az említett szabályozás mellett. Ezáltal sérül az Alkotmány 13. § (1) bekezdésében meghatározott tulajdonhoz való jog. Az országgyűlési biztos általános helyettese az igazságügyminiszternek címzett ajánlásában kezdeményezte a törvény szövegének olyan megváltoztatását, mely a korlátozási kártalanítás fizetését, a korlátozás elrendelésének napjától kezdődően rendeli teljesíteni, ha a jogosult — a hatóság megkeresésére — e jogáról nem mond le. Az Ét. a korlátozási kártalanítást mind a telekalakítási, mind az építési tilalommal terhelt ingatlanok esetében fizetni rendeli. A Kr. viszont csak az építési tilalommal terhelt telek tulajdonosának teszi lehetővé, hogy a telek kisajátítását kérhesse, 5 évvel a tilalmat elrendelését követően. A Kr. 7. §-a nem biztosítja azt jogot a telekalakítási tilalommal terhelt telektulajdonos részére hogy a korlátozást elrendelő határozat jogerőre emelkedését követő 5 év elteltével kérhesse a kisajátítást — annak ellenére, hogy a korlátozás tartalma, mértéke és természete, s ezek következménye az építési tilalommal elrendelt korlátozással lényegében azonos. Az azonos csoportba tartozók közti különbségtétellel alkotmányos visszásságot idéz elő, mert sérti az Alkotmány 70/A. §-ban deklarált hátrányos megkülönböztetés tilalmát. Az ajánlásban a kisajátítási jogszabályok olyan módosítását kezdeményezte, amely a telekalakítási tilalommal terhelt telek tulajdonosának is biztosítja, hogy a tilalom elrendelését követő öt év elteltével kérheti az ingatlan kisajátítását. Az Ét. a Kr.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes